ΓΡΑΠΤΗ ΕΡΩΤΗΣΗ P-2449/00

υποβολή: Ulrich Stockmann (PSE) προς την Επιτροπή

(11 Ιουλίου 2000)

Θέμα: Διαδικασίες κοινοποίησης για περιπτώσεις ενισχύσεων στα Νέα Ομόσπονδα Κράτη

Στις αρχές του Ιουνίου 2000 η επιχείρηση SKL-M στο Μαγδεμβούργο (Γερμανία, Sachsen-Anhalt) κήρυξε πτώχευση, διότι η επιχείρηση MTU GmbH Friedrichshafen απέσυρε τη δημόσια προσφορά αγοράς που πραγματοποιήθηκε στο πλαίσιο της δεύτερης ιδιωτικοποίησης, όταν κατέστη γνωστό, οτι η Ευρωπαϊκή Επιτροπή είχε την πρόθεση να λάβειπόψη, στη διαδικασία κυρίου ελέγχου, το προγραμματιζόμενο asset deal. H MTU GmbH δεν επιθυμούσε να αναμείνει την απαραίτητη προθεσμία για την περάτωση της διαδικασίας κυρίου ελέγχου. Λόγω της πτώχευσης απειλούνται άμεσα 275 θέσεις εργασίας στην SKL-M καθώς και 1700 περαιτέρω θέσεις στις προμηθεύτριες επιχειρήσεις.

Μόνο στο ομόσπονδο κράτος Sachsen-Anhalt εκκρεμούν ακόμη από την διαδικασία μεταρρύθμισης της πρώην ΛΔΓ 15 διαδικασίες κοινοποίησης, από όλες τις νέες γερμανικές χώρες συμπεριλαμβανομένου του Βερολίνου πάνω από 50. Στις ενεχόμενες επιχειρήσεις συμπεριλαμβανομένων των προμηθευτών τους διακυβεύονται σύμφωνα με τις πληροφορίες μας 30 000 θέσεις εργασίας.

Μπορεί η Επιτροπή να αναφέρει, τι θα μπορούσε να βελτιωθεί κατά την άποψή της ώστε να επιταχυνθεί η διαδικασία κοινοποίησης και στις αποφάσεις που λαμβάνονται στο πλαίσιο της διακριτικής ευχέρειας της Επιτροπής, όπως η συμπερίληψη του asset deal στη διαδικασία κύριου ελέγχου της SKL-M, να δίδεται μια κατεύθυνση που θα συμβάλλει στη διατήρηση των θέσεων εργασίας;

Απάντηση του κ. Monti εξ ονόματος της Επιτροπής

(13 Σεπτεμβρίου 2000)

Εδώ και δέκα χρόνια στα νέα ομοσπονδιακά κρατίδια έχει ξεκινήσει μια διαδικασία οικονομικών μεταρρυθμίσεων. Η Επιτροπή έχει δείξει κατανόηση μέχρι τώρα όσον αφορά αυτή την ειδική κατάσταση. Η κατανόηση αυτή εκφράζεται με την ανεπιφύλακτη ενίσχυση αυτής της διαδικασίας, και ειδικότερα με το να λαμβάνονταιπόψη τα συμφέροντα των εργαζομένων ιδίως στο πλαίσιο του Ευρωπαϊκού Κοινωνικού Ταμείου.

Αποδεικνύεται κυρίως από την ίδρυση μιας ειδικής ομάδας η οποία ασχολείται αποκλειστικά με τις ενισχύσεις στα νέα κρατίδια. Από τότε που ιδρύθηκε έχει εξετάσει 180 περιπτώσεις, σχετικά με τις οποίες η Επιτροπή έχει λάβει στο μεταξύ θετική απόφαση για 130 και μόνο για καμιά δεκαριά περιπτώσεις έχει λάβει αρνητική απόφαση.

Μέχρι το 1996 η εξέταση αυτών των ενισχύσεων γινόταν σύμφωνα με ειδικούς κανόνες, οι οποίοι ενέπιπταν στο καθεστώς της Treuhand. Οι εμπλεκόμενες επιχειρήσεις των νέων κρατιδίων δεν ήτανποχρεωμένες μέχρι ενός συγκεκριμένου κατώτατου ορίου να αποστείλουν κοινοποίηση στην Επιτροπή. Στην πράξη αυτό το αρκετά ευνοϊκό καθεστώς είχε ως συνέπεια να κοινοποιηθεί μόνο ένας μικρός αριθμός σχεδίων ενίσχυσης.

Οι κατευθυντήριες γραμμές σχετικά με τις ενισχύσεις διάσωσης και αναδιάρθρωσης των προβληματικών επιχειρήσεων παίζουν ιδιαίτερο ρόλο όσον αφορά την αξιολόγηση των περιπτώσεων ενίσχυσης στα νέα κρατίδια.

Η κατανόηση που δείχνει η Επιτροπή όσον αφορά τα συμφέροντα των νέων κρατιδίων γίνεται κυρίως αισθητή στην περίπτωση που χορηγείται επανειλημμένα διαρθρωτική ενίσχυση στην ίδια επιχείρηση ώστε να μην σταματήσει τις δραστηριότητές της και να αναληφθεί από κάποια άλλη, γεγονός που δεν επιτρέπεται κανονικά από τα καθεστώτα ενίσχυσης. Πρέπει να σημειωθεί ότι αυτή η αρκετά ευέλικτη διαδικασία προβλέπεται και από τη νέα έκδοση των κατευθυντήριων γραμμών του 1999. Έχει καθορισθεί πάντως μια προθεσμία όσον αφορά την εφαρμογή αυτού του ειδικού καθεστώτος λαμβανομένωνπόψη των οικονομικών και πολιτικών εξελίξεων στη Γερμανία.

Η Επιτροπή δεν αγνοεί το γεγονός ότι η μεγάλη διάρκεια της διαδικασίας δημιουργεί προβλήματα στις γερμανικές αρχές. Η γρήγορη επεξεργασία όμως μιας περίπτωσης εξαρτάται από την έγκαιρη διάθεση των απαραίτητων πληροφοριών, οι οποίες θα πρέπει να είναι πλήρεις και ακριβείς. Όσον αφορά τις ενισχύσεις διάσωσης και αναδιάρθρωσης, για να μπορέσει η Επιτροπή να εξετάσει εντός των συντομότερων δυνατών προθεσμιών μια περίπτωση θα πρέπει τα κράτη μέλη να κοινοποιούν τα σχέδια ενίσχυσης και να διαθέτουν όλες τις σχετικές πληροφορίες το συντομότερο δυνατό. Η Επιτροπή θα διέθετε περισσότερους πόρους για τις κοινοποιούμενες περιπτώσεις εάν θα χρειαζόταν λιγότερο χρόνο για να εντοπίσει τις ενισχύσεις που χορηγούν τα κράτη μέλη χωρίς να τις κοινοποιούν προηγουμένως στην Επιτροπή.

Όσον αφορά την περίπτωση SKL-M, η Επιτροπή θα ήθελε να επισημάνει την μακρόχρονη εξέλιξη αυτής της περίπτωσης η οποία έχει δυσκολέψει σημαντικά την αξιολόγηση των διάφορων μέτρων ενίσχυσης. Στο πλαίσιο μιας δεύτερης ιδιωτικοποίησης η MTU είχε ενδιαφερθεί αρχικά να αγοράσει τίτλους τηςSKL-M. Το σχέδιο αυτό εγκαταλείφθηκε στη συνέχειαπέρ μιας συμφωνίας μεταβίβασης των πάγιων στοιχείων. Λόγω της πολυπλοκότητας και της ιδιαιτερότητας αυτής της περίπτωσης δενπήρχε καμία άλλη δυνατότητα εκτός από την κίνηση της διαδικασίας που προβλέπει το άρθρο 88 παράγραφος 2 της συνθήκης παράγραφος 2 της συνθήκης ΕΚ. Η συμφωνία μεταβίβασης των πάγιων στοιχείων θα πρέπει οπωσδήποτε να ενσωματωθεί σάυτή τη διαδικασία λόγω του ότι είναι αδύνατο να εξετασθεί ξεχωριστά το σχέδιο αναδιάρθρωσης της SKL-M. Η επιτροπή κινεί γενικά μια τυπική διαδικασία εξέτασης στις περιπτώσεις κατά τις οποίες, μετά από τη δική της προκαταρκτική εξέταση, αδυνατεί να συμπεράνει εάν είναι συμβιβάσιμη η ενίσχυση με την κοινή αγορά.